ભદ્રા નાનકડું ગલુડીયું છે. તે હજી માત્ર પાંચ મહિનાનું જ છે અને તેણે હાલમાં સમગ્ર દેશમાં લાગણીશીલતાનો જુવાળ ઊભો કર્યો છે. તે મારા શેરુ જેવી છે. મને હજી પણ તેની સામે જોવાની સ્ટાઈલ યાદ છે જ્યારે હું તેને ધ એસપીસીએ હોસ્પિટલમાં જોવા માટે ગયો હતો. તે બિમાર હતો. નાનકડાં રૂમમાં તેની આસપાસ બીજા ઘણાં શ્વાન હતા અને જેવો તેણે મને જોયો કે મારી પાસે દોડી આવ્યો. મેં તેને પ્રેમથી પસવાર્યો. તેની આંખોમાં હું એક આજીજી જોઈ શકતો હતો. તે કહેવા માગતો હતો કે મને અહીંયાથી લઈ જાઓ અને તે જન્મથી જે એપાર્ટમેન્ટ કોમ્પલેક્સ ખાતે રહ્યો છે ત્યાં મૂકી જાઓ. મેં ડૉક્ટર જોડે વાત કરી જેને તેની સારવાર સોંપવામાં આવી હતી. ડૉક્ટરને હજી તેના સ્વાસ્થ્ય અંગે ખાસ માહિતી પણ નહોતી. હું પાછો આવ્યો તો મેં જોયું કે ભદ્રાની જેમ જ તેની આંખો મને સતત શોધી રહી હતી. તેને જીવલેણ ગાંઠ થઈ હતી.